

**ประกาศองค์การบริหารส่วนตำบลทุ่งฝาย**

**เรื่อง สอบราคาจ้างเหมาก่อสร้าง**

**องค์การบริหารส่วนตำบลทุ่งฝาย ตำบลทุ่งฝาย อำเภอเมือง จังหวัดลำปาง**

**....................................................................**

#####  ด้วย องค์การบริหารส่วนตำบลทุ่งฝาย มีความประสงค์จะสอบราคาจ้างเหมาก่อสร้าง จำนวน 2 โครงการ ดังนี้

 1.โครงการปรับปรุงอาคารโรงเรียนบ้านแพะหนองแดงเดิมเพื่อเป็นศูนย์พัฒนาเด็กเล็กประจำ ตำบลทุ่งฝาย โดยการปรับปรุงซ่อมแซม อาคารเรียน จำนวน 1หลัง อาคารโรงอาหาร 1 หลัง และห้องน้ำ จำนวน 2 หลัง พร้อมป้ายโครงการ จำนวน 1 ป้าย รายละเอียดตามแบบแปลนขององค์การบริหารส่วนตำบล ทุ่งฝาย ณ บ้านแพะหนองแดง หมู่ 3 ตำบลทุ่งฝาย อำเภอเมือง จังหวัดลำปาง **ราคากลาง 700,000.- บาท (เจ็ดแสนบาทถ้วน)**

 2.โครงการก่อสร้างถนนคอนกรีตเสริมเหล็ก ขนาดกว้าง 2.00 – 3.00 เมตร ยาวรวม 377.00 เมตร หนา 0.15 เมตร หรือพื้นที่ไม่น้อยกว่า 913.00 ตร.ม. พร้อมป้ายโครงการ จำนวน 1 ป้าย รายละเอียดตามแบบแปลนขององค์การบริหารส่วนตำบลทุ่งฝาย ณ บ้านท่าโทกมงคลชัย หมู่ 9 ตำบลทุ่งฝาย อำเภอเมือง จังหวัดลำปาง **ราคากลาง 405,000.- บาท (สี่แสนห้าพันบาทถ้วน)**

  **ผู้มีสิทธิยื่นซองสอบราคาจะต้องมีคุณสมบัติดังนี้**

 1. เป็นนิติบุคคลหรือบุคคลธรรมดา ที่มีอาชีพรับจ้างทำงานที่สอบราคาดังกล่าว เป็น นิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว มีผลงานประเภทเดียวกัน

 **โครงการที่ 1 ในวงเงินไม่น้อยกว่า 350,000.-บาท**

 **โครงการที่ 2 ในวงเงินไม่น้อยกว่า 202,500.-บาท** เพียงสัญญาเดียว

 2. ไม่เป็นผู้ที่ระบุไว้ในบัญชีรายชื่อผู้ทิ้งงานของทางราชการ หรือหน่วยการบริหารราชการส่วนท้องถิ่น และได้แจ้งเวียนชื่อแล้ว

 3. ไม่เป็นผู้ที่ได้รับเอกสิทธ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคาอื่นที่เข้าเสนอราคาให้แก่องค์การบริหารส่วนตำบลทุ่งฝาย ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้

กำหนดดูสถานที่ก่อสร้างและฟังคำชี้แจงรายละเอียดเพิ่มเติม ในวันที่ **11 เมษายน 2556** ระหว่างเวลา **10.00 น. – 11.00 น.** โดยพร้อมเพรียงกัน ณ องค์การบริหารส่วนตำบลทุ่งฝาย เวลา 09.45 น. หากผู้ที่จะเสนอราคารายใดไม่ไปถือว่าได้รับทราบรายละเอียดเพิ่มเติมแล้ว

**-2-**

 **กำหนดยื่นซองสอบราคา ณ ส่วนการคลัง องค์การบริหารส่วนตำบลทุ่งฝาย ตั้งแต่วันที่ 29 มีนาคม 2556 ถึงวันที่ 17 เมษายน 2556 ตั้งแต่เวลา 08.30 น. - 16.30 น. ในวันและเวลาราชการ และ ในวันที่ 17 เดือน เมษายน พ.ศ. 2556 ระหว่างเวลา 08.30 น. ถึงเวลา 16.30 น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล หอประชุมที่ว่าการอำเภอเมืองลำปาง จังหวัดลำปาง**  **กำหนดเปิดซองสอบราคาในวันที่ 18 เมษายน 2556 ตั้งแต่เวลา 10.00 น เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบล หอประชุมที่ว่าการอำเภอเมืองลำปาง จังหวัดลำปาง**

 ผู้สนใจติดต่อขอซื้อเอกสารสอบราคาก่อสร้างโครงการที่ 1 ราคาชุดละ 1,000.-บาท (หนึ่งพันบาทถ้วน) และโครงการที่ 2 ราคาชุดละ 500.-บาท (-ห้าร้อยบาทถ้วน-)ได้ที่ที่ทำการองค์การบริหารส่วนตำบลทุ่งฝาย ระหว่างวันที่ 29 มีนาคม 2556 ถึงวันที่ 17 เมษายน 2556 ตั้งแต่เวลา 08.30 น. -16.30 น. หรือสอบถามทางโทรศัพท์หมายเลข (054) 358693 ต่อ 17 ในวันและเวลาราชการหรือดูรายละเอียดได้ที่ เว็ปไซต์ www.thungfai.go.th , www.gprocurement.go.th

**ประกาศ ณ วันที่ 28 เดือน มีนาคม พ.ศ. 2556**

 (นายสมศักดิ์ ตะนะเกต)

 นายกองค์การบริหารส่วนตำบลทุ่งฝาย